КОМИ РЕСПУБЛИКАСА ВЕСЬКӦДЛАН КОТЫРЛÖН ШУÖМ

**«Коми Республикаса онкология диспансер» канму учреждение выльмöдöм да Коми Республикаса Веськöдлан котырлöн öткымын решениеö вежсьöмъяс пыртöм йылысь**

Коми Республикаса Веськöдлан котыр шуис:

1. Выльмöдны «Коми Республикаса онкология диспансер» канму учреждение «Воркутаса онкология диспансер» сы дорӧ Коми Республикаса йöзлысь дзоньвидзалун видзан канму сьöмкуд учреждение йитöмöн.

2. Урчитны, мый учреждение котыртысьлысь могъяс да уджмогъяс, мый вынсьöдöма тайö шуöмлöн 1 пунктын, збыльмöдö Коми Республикаса йöзлысь дзоньвидзалун видзан министерство.

3. Коми Республикаса йöзлысь дзоньвидзалун видзан министерстволы:

öттшöтш Коми Республикаса эмбур агентствокöд оланпастэчас серти олöмö пöртны колана удж, мый йитчö тайö шуöмлöн 1 пунктын индöм учреждение выльмöдöмкöд;

урчитöм пöрадок серти лöсьöдны учреждение котыртан документъяссö тайö шуöм серти.

4. Пыртны Коми Республикаса Веськöдлан котырлöн öткымын решениеö вежсьöмъяс содтöдын индöм серти.

5. Тайö шуöм олöмö пöртöм бöрся видзöдны Коми Республикаса Юралысьöс вежысь В.В.Стахановлы.

Коми Республикаса Юралысь В. Гайзер

Сыктывкар

2012 вося косму тӧлысь 25 лун

160 №

Коми Республикаса Веськöдлан котырлöн

2012 во косму тöлысь 25 лунся 160 №-а шуöм дорö

СОДТÖД

Коми Республикаса Веськöдлан котырлöн

 öткымын решениеö пыртöм вежсьöмъяс

ЛЫДДЬÖГ

1. «Йöзлысь дзоньвидзалун видзан юкöнын Коми Республикаса öткымын канму учреждениелы выль ним сетöм йылысь» Коми Республикаса Веськöдлан котырлöн 2011 во лöддза-номъя тöлысь 17 лунся 271 №-а шуöмын:

йöзлысь дзоньвидзалун видзан юкöнын Коми Республикаса öткымын канму учреждение лыддьöгын, кутшöмъяслы сетöны выль ним (шуöм дорö содтöд):

7 пункт киритны.

2. Коми Республикаса Веськöдлан котырлöн 2011 во öшым тöлысь 7 лунся 510-р №-а тшöктöмын:

Коми Республикаса йöзлысь дзоньвидзалун видзан канму учреждение лыддьöгын, кутшöмъясöс вуджöдöма кызвыннас одноканальнöя сьӧмӧн могмöдöм вылö медицинскöя быть страхуйтан система пыр (шуöм дорö содтöд).

16 пункт киритны.

Вуджöдіс Кузнецова Н.А., 2062 пас